Áheyrnarfulltrúar grunnskóla , Sigurbjörg Hvönn Kristjánsdóttir , Þórunn Guðgeirsdóttir , Helena Rós Einarsdóttir og Bára Stefánsdóttir mættu á fundinn undir liðum 1 - 6 á dagskránni . Skólastjórar grunnskólanna mættu undir lið 4 og þeim liðum sem vörðuðu þeirra skóla sérstaklega . Kynnt hugmynd að áætlun um breytta kennsluhætti sem byggir m.a. á spjaldtölvuvæðingu í grunnskólum sveitarfélagsins . Fræðslunefnd telur mikilvægt að áfram verði unnið að undirbúningi að þeirri breytingu á kennsluháttum sem kynnt er í þessari áætlun . Stefnt verði að því að innleiðing geti hafist með markvissum hætti haustið 2018 , enda hefjist undirbúningur að því nú á vorönn með því að kennarar fái spjaldtölvur til umráða . Samþykkt samhljóða með handauppréttingu . Sverrir Gestsson , skólastjóri Fellaskóla , lagði fram bréf þar sem fram kemur að skólastjóri sem valið hefur að vera með tímabundna ráðningu til 5 ára og deildarstjóri sérkennslu sem hefur verið með tímabundna ráðningu óska ekki eftir endurráðningu frá og með næsta skólaári . Erindið , sem varðar þau þrengsli sem orðin eru í skólanum , mun koma aftur til umfjöllunar með forgangsröðun fræðslunefndar á framkvæmdum og meiri háttar viðhaldi við frumfjárhagsáætlunargerð næsta vor . Mikilvægt er að upplýsingar um húsnæðið og mögulega stækkun þess sem til eru liggi þá fyrir . Jafnframt liggi fyrir mat á nemendaþróun eins langt og hægt er að leggja mat á hana . Samþykkt samhljóða með handauppréttingu .